stanford-oval/wikipedia huggingface dataset:
נתן שפיגלגלס (מאורות נתן)
ביוגרפיה

נולד בסמיאטיץ' לרב דובער שפיגלגלס. למד בישיבתו של רבי שלמה זלמן ליפשיץ (ה"חמדת שלמה") בנאשלסק, רבו נבחר בשנת ה'תקע"ט (1819) לכהן כרבה של ורשה, לאחר שנים בהן לא התמנה רב רשמי לתפקיד זה. ה"חמדת שלמה" שהיה רב "מתנגד" בעיר שבה אוכלוסייה חסידית גדולה, פעל תמיד לשמור על איזון וקיים מערכת יחסים טובה עם כל שכבות האוכלוסייה היהודית בעיר, ובשנת ה'תקפ"א המליץ על מינויו של תלמידו, רבי נתן שפיגלגלס, שהיה חסיד קוז'ניץ במקורו, חסידו של רבי משה אליקים בריעה בן המגיד מקוז'ניץ, ובהמשך נעשה לחסידו של רבי יחזקאל מקוזמיר, כדיין בבית הדין הוורשאי.
במשרתו זו כיהן חמישים ושתים שנים, ופסקי דינו מצוטטים רבות בספרות המשפט העברי. בשנותיו האחרונות שימש בתואר "ראב"ד ורשה", לאחר שהתמנה כממלא-מקום זמני ברבנות ורשה, בתקופת הביניים שלאחר פטירת רבי דוב בער מייזליש, לפני מינויו של רבי יעקב גזונדהייט לתפקיד. הוא נפטר בכ"ז בתמוז ה'תרל"ג, 22 ביולי 1873, ונקבר בוורשה.
משפחתו

בתו רויזא נישאה בשנת ה'תר"א לרב מתתיהו הכהן קורנבליט (תקפ"ב-תרמ"ב).
בתו שרה געלא
בנו נחום שפיגלגלס ונכדו יחזקאל היו אנשי עסקים עשירים, ונינו הקרוי על שמו, רבי נתן שפיגלגלס, כיהן כראש ישיבה בוורשה, והיה לאחת הדמויות התורניות הבולטות בה. הוא סידר והביא לדפוס את ספרו של סב-אביו, "מאורות נתן", שאלות ותשובות בענייני הלכה שונים, שנים לאחר פטירתו.
הערות שוליים

↑  זהו תאריך הלידה שלו ברוב המקורות. אולם חיים קרלינסקי, הראשון לשושלת בריסק, מהדורה חדשה, ירושלים תשס"ד, עמ' 240, הערה 363, כותב שנולד בשנת ה'תקס"א.
נבחרת בורקינה פאסו בכדורסל

| --- | --- |
בורקינה פאסו
 מידע כללי
 התאחדות:  התאחדות הכדורסל של בורקינה פאסו
 הצטרפות:  1964
 השתייכות:  פיב"א אפריקה
 דירוג פיב"א (10 באוגוסט 2024):  132       ‎+1‏
  - ניקוד פיב"א:  58.5
 
 אליפות אפריקה בכדורסל
 הופעות:  1 (הראשונה ב-2013)
 ההישג הטוב:  מקום 16 (2013)
 
נבחרת בורקינה פאסו בכדורסל היא נבחרת הכדורסל הלאומית של בורקינה פאסו. הדירוג הנוכחי של נבחרת בורקינה פאסו ברשימת הדירוג של פיב"א לנבחרות גברים, הוא המקום ה-132 בעולם, נכון ל-10 באוגוסט 2024, עלייה של מקום אחד לעומת דירוג קודם.
נבחרת בורקינה פאסו העפילה לראשונה לאליפות אפריקה בכדורסל בשנת 2013 וסיימה במקום האחרון לאחר שהפסידה בכל משחקיה. עד לטורניר זה, לא השתתפה הנבחרת באליפות אפריקה בכדורסל או בכל טורניר משמעותי אחר.

נבחרת בורקינה פאסו מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
מרוקו 1964: לא העפילה
תוניסיה 1965: לא העפילה
מרוקו 1968: לא העפילה
מצרים 1970: לא העפילה
סנגל 1972: לא העפילה
הרפובליקה המרכז אפריקאית 1974: לא העפילה
מצרים 1975: לא העפילה
סנגל 1978: לא העפילה
מרוקו 1980: לא העפילה
סומליה 1981: לא העפילה
מצרים 1983: לא העפילה
חוף השנהב 1985: לא העפילה
תוניסיה 1987: לא העפילה
אנגולה 1989: לא העפילה
מצרים 1992: לא העפילה
קניה 1993: לא העפילה
אלג'יריה 1995: לא העפילה
סנגל 1997: לא העפילה
אנגולה 1999: לא העפילה
מרוקו 2001: לא העפילה
מצרים 2003: לא העפילה
אלג'יריה 2005: לא העפילה
אנגולה 2007: לא העפילה
לוב 2009: לא העפילה
מדגסקר 2011: לא העפילה
| חוף השנהב 2013 | מקום 16 | 5 | 0 | 5 |
תוניסיה 2015: לא העפילה
תוניסיה סנגל 2017: לא העפילה
רואנדה 2021: לא השתתפה
אנגולה 2025: לא השתתפה
| סך הכל | הופעה אחת | 5 | 0 | 5 |
הערות שוליים

↑  דירוג לנבחרות לאומיות גברים באתר פיב"א
נתן שפיגל (צייר)

| --- | --- |

נתן שפיגל בתערוכת ציוריו בראדומסק
 לידה:  1886 לודז', האימפריה הרוסית 
 פטירה:  1942 (בגיל 56 בערך) טרבלינקה, גנרלגוברנמן 
 תחום יצירה:  ציור 
 זרם באמנות:  אקספרסיוניזם 
 
נתן שפיגל (בפולנית: Natan Szpigel;‏ 1886 – 1942) היה צייר יהודי פולני. שפיגל היה חבר חשוב בקבוצה האקספרסיוניסטית רבת ההשפעה "יונג יידיש". הוא הציג בתערוכות ברחבי אירופה עד כליאתו בגטו ראדומסק ב-1939. נרצח בטרבלינקה ב-1942. רק כ-20 מיצירותיו שרדו את מלחמת העולם השנייה.
קורות חיים

נתן שפיגל נולד בלודז' שבפולין הרוסית במשפחה שומרת מצוות. הוא למד אמנות בגיל צעיר, וב-1920 נסע לרומא, במימון של נדבן, שם המשיך את לימודיו אצל חנוך הנריק גליצנשטיין. תערוכתו הראשונה נערכה ב-1921 בלודז', והצלחתו הגדולה הראשונה הייתה הזמנה להציג בסלון הסתיו ב-1924. הוא הוזמן להציג בלונדון בגלריית בן אורי ב-1930 וכן בתערוכה משותפת עם יעקב אפשטיין. הוא הציג בפולין בקביעות: בלודז', בקרקוב ובוורשה בשנים 1921, 1928 ו-1937.
שפיגל ראה עצמו כצייר יהודי, וציוריו משקפים את ראיית העולם הזאת. הוא תיאר סצנות מחיי היהודים בפולין בסגנון ריאליסטי.
כמו כן צייר פורטרטים טבע דומם בצבעי מים ושמן. מאפיין ייחודי של ציוריו בצבעי מים הוא השימוש שלו בלכה כדי לתת להם גיל וניגודיות.
הוא היה חבר בשתי קבוצות אמנים בלודז': 'יונג יידיש' ו'התחלה' (קבוצת אמנים מלודז' שהציגו ברחבי פולין בשנות ה-20 וה-30).
לפני מלחמת העולם השנייה התגורר שפיגל בראדומסק.
זמן קצר אחרי הפלישה הגרמנית לפולין ב-1939 נכלא שפיגל ובני משפחתו בגטו ראדומסק. הוא המשיך לצייר בזמן שהותו שם. הא נספה במחנה ההשמדה טרבלינקה ב-1942.
עבודותיו של שפיגל מצויות באוספים ציבוריים בתל אביב, בלונדון, בלובלין ובעין חרוד.
גלריה

טבע דומם
טבע דומם עם דגים
עיירה
אישה סורגת
הערות שוליים

↑  "נושאיו – עמלי ישראל בעיירה ובעיר – שואבי מים, בעלי מלאכה, ילדים עניים, נשים זקנות, נעים ונדים; סימטאות מעוקלות, בתים שחוחים. הרקע שלו אינו, כמקובל בציירי העיירה, צד הרומנטיות של שבת, אלא אפרורית יום חול והתיאור ריאליסטי" (בספרות ובאמנות, דבר, טורים 3–4, 19 במרץ 1937).
ערך זה הוא קצרמרבנושא ציירים ובנושא פולנים. אתם מוזמנים לתרום לוויקיפדיה ו.
נחל גובתה

| --- | --- |
אזור נחל גובתה
אזור נחל גובתה
 מידע כללי
 אורך:  11 ק"מ
 אגן ניקוז:  10 קמ"ר
 יובלים:  נחל חזורי 
 שפך:  נחל חרמון
 מדינות באגן הניקוז:  ישראל ישראל
  (למפת אצבע הגליל מוגדלת) נחל גובתה(למפת אצבע הגליל רגילה) נחל גובתה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גובתה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גובתה
 
מבט ממצודת נמרוד אל חלקו התחתון של הנחל (מימין)
נַחַל גּוּבְתָה (בערבית: "ואדי ג'ובתא") הוא נחל היורד מן החרמון בין שלוחת שׂריון לבין כתף חרמון, מקבל בהמשכו את מימיו של נחל חזורי, ונשפך אל נחל חרמון כ-300 מ' ממערב לעין בניאס.
ראשיתו סמוך לתחנה העליונה של הרכבל באתר החרמון, והוא נמשך לדרום-מערב ומנצל למסלולו קו ברור במבנה החרמון, כנראה קו-שבר עם העתק אופקי לאורכו. הנחל עובר מצפון לנווה אטי"ב (הבנויה על חורבותיו של הכפר הסורי ג'ובתא א-זית, אשר נתן לנחל את שמו הערבי). תשתיתו של הנחל מחלחלת ואין בו כל זרימת מים עד למפגש עם נחל חזורי, שם מתחיל נחל גובתה תחתון. בדרכו מצטרף אליו נחל חזור שראשיתו במג'דל שמס, והוא מעמיק ויוצר קניון מרשים סמוך לנבי חזורי (חניון נחמן אלכסנדרון, אתר ההנצחה לחללי סיירת אגוז). נחל חזור, אף ששטח אגן הניקוז שלו קטן בהרבה מזה של נחל גובתה, תורם את מרבית המים הזורמים בנחל גובתה התחתון, כי תשתיתו מחלחלת פחות. הנחל ממשיך מערבה מצפון למבצר נמרוד עד למפגש עם נחל חרמון סמוך לבניאס.
הצומח של נחל גובתה ויובליו אופייני לחורש של מרגלות החרמון. זאת ביסודה חברת הצומח של אלון מצוי ואלה ארצישראלית, עם הרבה ער אציל. בקטע שמתחת למצודת נמרוד גדל גם מעט אדר סורי, ונמוך יותר – גם חרוב מצוי ודולב מזרחי. לאורך ערוץ הנחל שולט הרדוף הנחלים, ואילו פטל קדוש דליל יותר, ושיח אברהם חסר כליל. צמחים מיוחדים בנחל הם שרכיה אשונה במדרון תלול במפנה צפוני, בקעצור בקירות-סלע במפנה צפוני, ובשולי האפיק – מישויה פעמונית ואורנין ההרים.
הערות שוליים

↑  מנחם מרקוס, "נחלי הגולן מצפון לדרום", בתוך "נחלים ומים בגולן", עמ' 258.
| נחלי רמת הגולן |
| --- | --- | --- |
| נחלי איתן | נחל חרמון • נחל סער • ואדי אבו סעיד • נחל שוח • נחל גילבון • נחל משושים • נחל זוויתן • נחל יהודיה • נחל עיט • נחל גמלא • נחל בזלת • נחל דליות • נחל סמך • נחל אל על • ירמוך |  |
| נחלי אכזב | נחל שיאון • נחל חבושית • נחל ערער • נחל גובתה • נחל סנאים • ואדי אל-חמאם • נחל חזורי • נחל ירדינון • נחל עורבים • נחל פרש • נחל חמדל • נחל נשף • ואדי עין א-תינה • נחל יוסיפון • מסיל אל-ע'נאמה • נחל קצרין • נחל חיוויאי • נחל בתרא • נחל נשרים •  נחל שפמנון • נחל כנף • נחל נוב • נחל  צלצל • נחל עין גב • נחל מיצר • ואדי ברברה • ואדי סמר • נחל פרע • נחל רוקד |  |
ערך זה הוא קצרמרבנושא רמת הגולן ובנושא נהרות ונחלים. אתם מוזמנים לתרום לוויקיפדיה ו.
נתן אהרנפלד

| --- | --- |

 לידה:  18 במאי 1843 Dubník, סלובקיה 
 פטירה:  17 בפברואר 1912 (בגיל 68) פראג 
 מדינה:  האימפריה האוסטרית, האימפריה האוסטרו-הונגרית 
 מקום קבורה:  בית הקברות היהודי החדש בפראג 
 השכלה:  אוניברסיטת קיל 
 תפקיד:  רב ראשי (1890) 
 השקפה דתית:  יהדות 
 
קברו בפראג
נתן אהרנפלד (בהונגרית: Ehrenfeld Náthán; צ'וז, 1843 – ברלין, 17 בפברואר 1912) היה רבה הראשי של פראג במשך תקופה ארוכה.
ביוגרפיה

אהרנפלד למד בישיבות יוקרתיות: בברטיסלאבה ובאייזנשטאדט ואחר כך בבית המדרש לרבנים בברלין. הוא היה תלמידו של הרב והחוקר עזריאל הילדסהיימר (1820–1899). אהרנפלד סיים את לימודיו גם באוניברסיטת וינה וקיבל תואר דוקטור לפילוסופיה באוניברסיטת קיל עם עבודת גמר בנושא ספר העיקרים של יוסף אלבו (תורתו של יוסף אלבו על העקרונות וקריטריוני הדת).
תחילה היה רב בברנדנבורג אחר כך בפרנצלאו. בשנת 1878 בגנסן (היום גנייזנו) ומשנת 1890 עד מותו מונה לרב ראשי של פראג. ביוני 1890 התבקש ארנפלד כאמור לרשת את מרקוס הירש (1833–1909) כרב הראשי של פראג. בשנת 1900 הוזמן לברלין לשמש כרב בשל היותו דרשן מצוין, אך הוא לא קיבל את ההזמנה ונשאר הרב הראשי של פראג עד מותו. לאחר מותו ירש את מקומו חתנו חיים ברודי (1868–1942), בעלה של בתו הבכורה. ברודי היה מומחה לשירה עברית מימי הביניים ולאחר מכן שימש כמנהל המכון לחקר השירה העברית מימי הביניים בברלין ובירושלים. לזכותו של נתן אהרנפלד תרשם הקמת המכון להכשרת מורים יהודים ופריחת המוסדות הוותיקים בפראג נובעות מעבודתו הבלתי נלאית.
משפחתו

לאהרנפלד היו שלוש בנות ושני בנים (הבכור, סאלו, הפך למורה בגימנסיה בפראג; הצעיר, סמי, היה סוחר בווינה).
פועלו

כחוקר מוכר, כרטוריקן וכמורה, אהרנפלד ביקש במיוחד לדבר בקהילות רחוקות. הוא שם דגש רב על החינוך הדתי, היה מעורב באופן פעיל בניסוחו, וכן פיקח על תהליך הבדיקה בבתי הספר בפראג. למרות סכסוך ניכר בתוך הקהילה היהודית בפראג, הוא הצליח ליישב את חילוקי הדעות בין הפלגים השונים. הוא היה חסיד של האורתודוקסיה הדתית, התייחס לשאלות תאולוגיות בצורה שמרנית לחלוטין. למשל, הוא התנגד באופן חד משמעי לשריפת הגופה ואסר על קבורת כדים בבית הקברות היהודי בפראג.
לקריאה נוספת

לקסיקון יהודי הונגרי. 1929. עמוד 215. נתן אהרנפלד
נחל ברקן

| --- | --- |
אין תמונה חופשית
 מידע כללי
 יובלים:  נחל גוזלן, נחל משמרות, נחל פנתר 
 שפך:  נחל עדה (רמות מנשה) 
 מדינות באגן הניקוז:  ישראל 
  (למפת הכרמל מוגדלת) נחל ברקן(למפת הכרמל רגילה) נחל ברקן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ברקן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל ברקן
 
נחל ברקן הוא נחל אכזב במחוז חיפה אשר ראשיתו בכפר הערבי מועאויה, כ-5 קילומטר מערבה לאום אל-פחם. הוא עובר מצפון לכפר קרע ומתאחד עם נחל משמרות שממשיך לאור עקיבא.. הוא אחד ממקורות המים של מפעל נחלי מנשה, ומנקז את מורדותיו הצפוניים-מערביים של רכס השומרון.
לאורך הנחל מספר מסלולי הליכה..
הערות שוליים

↑  נחל ברקן, באתר מפות גוגל (באנגלית)
↑  מסלול מספר 2 – נחל ברקן | מתנס פרדס חנה
ערך זה הוא קצרמרבנושא ישראל. אתם מוזמנים לתרום לוויקיפדיה ו.
נוריאל

ערך זה עוסק במלאך מן המיתולוגיה היהודית. אם התכוונתם למשמעות אחרת, ראו .
נוּרִיאל הוא מלאך המוזכר בספר הזוהר כאחד משבעים המלאכים הסובבים את כסא הכבוד, והנחשבים כבית דין של מעלה. הזוהר מגדיר את פעולתו ותפקידו כמלאך של דין. משמעות שמו "נור" היא אש בארמית, והזוהר מדמה אותו במובן הרוחני לאש, שטבעה לעלות תמיד למעלה בעניין של "רצוא".
לפי האר"י, המלאך נוריאל נקרא לעיתים גם בשם אורפניאל, ולפעמים גם בשם אוריאל. יש המייחסים את המלאך נוריאל כמלאך שנגלה לאברהם אבינו בברית בין הבתרים.
הערות שוליים

↑  ספר הזוהר, פרשת פינחס.
↑  זוהר חדש דף קטז.
↑  רעייא מהימנא לזהר חלק ג דף רכט:
↑  נוריאל..נקרא אורפניאל כשיונק מהפנים שעולה חשמ"ל -כתבי אר"י כרך יד דף תנט
↑  הערה לרבינו בחיי בראשית יח:ב (הוצאת מוסד הרב קוק)
ערך זה הוא קצרמרבנושא דת. אתם מוזמנים לתרום לוויקיפדיה ו.
נתן שטרנפלד

| --- | --- |
אין תמונה חופשית
 לידה:  1967 (בן 57 בערך) 
 מדינה:  ישראל 
 עיסוק:  סופר ילדים
 מקום לימודים:  ישיבת פוניבז' 
 יצירות בולטות:  סיפורי הרבי מנדל 
 
נתן שטרנפלד (ידוע בכינויו הספרותי רבי מנדל; נולד בשנת תשכ"ז, 1967) הוא סופר ילדים חרדי ישראלי. מחבר סדרת ספרים בשם "סיפורי הרבי מנדל"  (אנ').
ביוגרפיה

נולד לנחמן שטרנפלד ולחיה, בתו של שמשון ברויאר.
גדל בחיפה ולמד בישיבת "משכן יעקב" בעיר ובישיבת פוניבז'. לאחר נישואיו החל לעסוק בהוראה. בעקבות עיסוקו יצר דמות ספרותית של מלמד בתלמוד תורה בשם "רבי מנדל", המרבה לספר לתלמידיו סיפורים וחד להם חידות, אותם הוא מעלה על הכתב. רבים מסיפוריו התפרסמו ביתד שלנו.
ספריו מאופיינים בשילוב של פרטים אמיתיים יחד עם דמויות פיקטיביות קומיות, כגון הפרופסור ביננשטיק "בעל הפטנטים" ומזכירו אפרים אופנבך, וכן פרופסור קליגולה ממציא "הפנינה האדומה". דמויות אלו יחד עם מוטיבים נוספים מופיעים ברבים מספריו, על אף שכל ספר עומד בפני עצמו.
את ספריו מאייר דוד ביכמן.
מתגורר בבני ברק.
ספריו

סיפורי הרבי מנדל, 1995
זכרונותיו של מוטי ויליאמזון, 1997
יוצא דופן - ספר החידות של רבי מנדל, 2000
גבעת השממה, 2000
מגלים את אמריקה (יוצא דופן 2), 2001
רק שלושה חודשים, 2003
עשרים צעדים, 2006
הסוד, 2007
האמת תצא לאור, 2008
הקמע, 2009
בעל הפטנטים, 2012
הקפה של ליל שבועות, 2013
גורדי תהומות, 2016
הכד השבור, 2017
נדרו של השייח', 2018
ים בירושלים, 2022
השבוי המלכותי, 2024
נתן אודווה

נתן אודווה (באנגלית: Nathan Oduwa; ב-5 במרץ 1996) הוא כדורגלן ניגרי המשחק בעמדת הקיצוני בצ'אונגג'ו.
קריירה

אודווה התחיל את הקריירה שלו בקבוצת הנוער של טוטנהאם הוטספר. ב-2 בפברואר 2015 אודווה הושאל ללוטון טאון מהפוטבול ליג השנייה. 5 ימים לאחר מכן, ערך את הופעת הבכורה שלו בתיקו 1-1 נגד אוקספורד יונייטד. ב-13 באוגוסט 2015 סוכמה השאלתם של אודווה ודומיניק בול לגלאזגו ריינג'רס עד לסיום העונה, אך ב-17 בינואר 2016 הוא חזר לטוטנהאם. ב-26 בפברואר 2016 אודווה הושאל לקולצ'סטר יונייטד לחודש. ב-31 באוגוסט 2016 הושאל לפיטרבורו יונייטד עד לאמצע העונה.
ב-14 בפברואר 2017 שוחרר מטוטנהאם וחתם לשלוש שנים באולימפיה ליובליאנה מליגת העל הסלובנית. ב-25 בפברואר ערך את הופעת הבכורה שלו בקבוצה בהפסד 1-0 למריבור. ב-22 ביולי 2018 שוחרר מהמועדון.
ב-28 בספטמבר 2018 אודווה חתם בויילה מליגת העל הדנית לשלוש שנים. ב-17 בדצמבר עזב את המועדון.
ב-30 בינואר 2019 אודווה חתם בהפועל חדרה מליגת העל.
ב-12 במרץ 2020, אודווה חתם בדאנדוק מליגת העל האירית.
בינואר 2022 אודווה חתם בקשלה מליגת העל האזרית ובסיום עונה חתם בטוראן טובוז.
קריירה בינלאומית

בצעירותו, אודווה שיחק בכל נבחרות הנוער של אנגליה עד לנבחרת הנוער. בשנת 2016 החליט לייצג את ניגריה ושיחק בנבחרת הצעירה שלה.
תארים

ליגת העל הסלובנית: 2017/2018
הגביע הסלובני: 2017/2018
הערות שוליים

↑  אלון בן דוד, ‏המחליף של פלומין: אודווה חתם בהפועל חדרה, באתר ONE‏, 30 בינואר 2019
נחל גבול

| --- | --- |
אין תמונה חופשית
 מידע כללי
 אורך:  כ־3 ק"מ
 גובה מוצא הנהר:  כ־220 מטרים
 שפך:  נחל יששכר 
 מדינות באגן הניקוז:  ישראל 
  (למפת עמק בית שאן מוגדלת) נחל גבול(למפת עמק בית שאן רגילה) נחל גבול(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גבול(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נחל גבול
 
נחל גבול הוא נחל אכזב ברמת יששכר שבגליל התחתון. אורכו כ־3 קילומטרים.
תוואי הנחל

מוצא הנחל ממוקם כקילומטר וחצי דרומית לגן לאומי כוכב הירדן, בגובה של כ־220 מטרים מעל פני הים. הוא זורם בתחילתו בכיוון דרום־מערב ומגיע למורדות חורבת גבול, שם פונה מערבה ויורד מתחת לגובה פני הים. בגובה של כ־60 מטרים מתחת לפני הים הוא נשפך לנחל יששכר.
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל שרך • נחל בצת • נחל געתון • נחל יחיעם • נחל שעל • נחל יסף • נחל כזיב |  |
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
נבי סבלאן

| --- | --- |

 מידע כללי
 סוג:  קבר 
 מיקום:  חורפיש 
 מדינה:  ישראל 
 קואורדינטות:  33°00′42″N 35°20′29″E﻿ / ﻿33.011606111583°N 35.34147318225°E﻿ / 33.011606111583; 35.34147318225
  (למפת הגליל המערבי מוגדלת) נבי סבלאן(למפת הגליל המערבי רגילה) נבי סבלאן(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי סבלאן(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום נבי סבלאן he
 
מקאם נבי סבלאן (בערבית: مقام النّبيّ سبلان, בתעתיק מדויק: מקאם אלנבי סבלאן) הוא אתר מקודש של הדרוזים בישראל. פעם בשנה, ב-10 בספטמבר, נערכת במקום חגיגה גדולה בהשתתפות אלפי דרוזים.
חשיבות המקום

האתר נושא את שמו של הנביא סבלאן, אחד משבעה נביאים מקודשים של הדרוזים. לפי מסורת דרוזית אימץ סבלאן חיי צנע וסגפנות והקדיש את חייו לעבודת האל. הוא יצא ממצרים לחברון כדי לשכנע את עובדי האלילים לקבל את דת האל היחיד, וכתוצאה מהתנגדותם ברח לגליל והתיישב במערה על הר זבול, שם הקדיש את זמנו ללימוד כתבי הקודש תוך שהוא חי חיי סגפנות. החברונים עלו על עקבותיו אך בדרכם היה עליהם לחצות את נחל כזיב המקיף את ההר. אז אירע נס - מי הנחל גאו וחסמו את דרכם. מאז נקרא חלק זה של נחל כזיב בשם "ואדי חאביס" (חאביס - בערבית: מתבודד). לפי המסורת בנה סבלאן במו ידיו חדר מעל המערה ובו התגורר והמשיך בלימוד הדת ובהפצתה. בערוב ימיו עבר לכפר בחא בהר הדרוזים שם נפטר.
יש שזיהו במקום את היישוב המקראי זבולון המוזכר גם בכתבי יוסף בן מתתיהו. 
היו שזיהו את נבי סבלאן עם זבולון בן יעקב,, שהוזכרה בין השאר על ידי השייך אמין טריף, אולם אמאם אלבדר מבית הדין השרעי הדרוזי בחיפה דחה זיהוי זה. המסורת היהודית אינה מזהה את נבי סבלאן עם זבולון בן יעקב, והיא מראה את קברו של זבולון בעיר צידון בלבנון.
האתר נחשב למקום השני בחשיבותו לדרוזים אחרי קבר נבי שועייב בקרני חיטין.
האתר

המקום נמצא בראש הר זבול בגובה 814 מטר. כביש מוביל ממרכז חורפיש לאזור הקבר. הדרוזים בנו על ההר מתחם גדול. המצבה נמצאת בחדר קטן במרכז המבנה. במקום גם אולמות לקבלות פנים, בית תפילה ובית ספר ללימודי דת (מדרסה).
היסטוריה

עד מבצע חירם התקיים בסמוך לאתר הכפר סבלאן, כפר קטן שתושביו מוסלמים.
בשנת 1957 סללו הדרוזים דרך עפר שאפשר הגעה לאתר ברכב. בשנות ה-60 דרשו הדרוזים קרקעות מהכפר הנטוש סבלאן לצורך הרחבת האתר והזהירו מפני פגיעה באתר. בתחילת שנות ה-70 בקשו מנהיגי העדה הדרוזית לסלול את הכביש אל האתר והכביש נחנך בספטמבר 1973.
חג נבי סבלאן חל בחודש ספטמבר. בשנת 1957 חל החג בערב 22 בספטמבר ובשנת 1960 בערב 18 בספטמבר. בשנת 1967 צוין החג ב-10 בספטמבר ובשנת 1968 ב-10 וב-25 בספטמבר. בשנת 1968 בקשו נציגים דרוזים הכרה רשמית של ממשלת ישראל בימים 10-11 בספטמבר כחג דרוזי ובקשתם נענתה בתחילת 1969.
בשנות ה-70 התקיימה מדי שנה "צעדת נבי סבלאן" בהשתתפות יהודים וערבים. הצעדה לא התקיימה בימי מלחמת לבנון הראשונה וחודשה בשנת 1986.
גלריה

חזית בניין הקבר, 2009
מבנה קברו של נבי סבלאן, חורפיש קודם לשיפוץ
פתח הכניסה המרכזי לבניין הקבר
השער המוביל לקברו של נבי סבלאן. ניתן לראות את סמלי הכוכב, שהוא סמלם של הדרוזים, מתנוסס מעל שני עמודי השר
הערות שוליים

1 2  נחנך הכביש הגבוה בארץ, דבר, 11 בספטמבר 1973
↑  ספר יהושע, פרק י"ט, פסוק כ"ז
1 2  C. R. C, Curious Names in Galilee, Palestine Exploration Quarterly 15, 1883-07, עמ' 136 doi: 10.1179/peq.1883.15.3.125
↑  ירמיהו שמואלי, סיור במשלט על גבול הלבנון, על המשמר, 20 בדצמבר 1948
↑  הנשיא קיבל משלחת דרוזית, הצופה, 24 בפברואר 1969
↑  החל חג נבי זבלאן, הארץ, 23 בספטמבר 1957
↑  תובעים קרקעות להקדש דרוזי, הארץ, 11 ביוני 1962
↑  השלטונות מתנכלים להקדש דרוזי, קול העם, 4 באפריל 1965
↑  שמואל בנטוב, מנהיג העדה הדרוזית בן ה־80: רבה זיקת העובדים הדרוזיים אל ההסתדרות, על המשמר, 13 באוגוסט 1972
↑  חג נבי זבלאן, הארץ, 19 בספטמבר 1960
↑  מוסבאח חלבי, "חג הנביא זבולון" בעדה הדרוזית, הצופה, 19 בספטמבר 1967
↑  הערב מתחיל חג הנביא סבלאן של העדה הדרוזית, הצופה, 9 בספטמבר 1968
↑  "עוקלא" ו"ג'והלא" ליד קבר הנביא סבלאן בגבול לבנון, דבר, 26 בספטמבר 1968
↑  הדרוזים תובעים הכרה בימי חגם, הצופה, 19 ביולי 1968
↑  מוסבאח חלבי, התרחבות הפעולות המחלקה הדרוזית במשרד הדתות, הצופה, 11 במרץ 1969
↑  יום הדרוזים בישראל, דבר, 3 ביוני 1977
בשבת - סיום מבצע חודש הדרוזים, דבר, 25 במאי 1978
מנחם רהט, כ-1500 דרוזים ויהודים השתתפו ב"צעדת נבי סבלאן" - אתמול, מעריב, 28 במאי 1978
↑  כאלפיים צועדים, מעריב, 21 בספטמבר 1986
נתן אדמס

| --- | --- |

אדמס בפסטיבל פאקס, 2012
 לידה:  23 ביולי 1991 (בן 33) שרוסברי, הממלכה המאוחדת
 מדינה:  הממלכה המאוחדת הממלכה המאוחדת  שוודיה שוודיה
 מקום מגורים:  סטוקהולם, שוודיה
 כינויים נוספים:  דינר בון
 תקופת הפעילות:  מ-2012
 מעסיק:  Mojang 
 בת זוג:  אלכסנדרה זייג'ץ'
 מספר צאצאים:  1
 https://dinnerbone.com/
 
נתן אדמס (באנגלית: Nathan Adams; ידוע גם כ"דינרבון", באנגלית: Dinnerbone; נולד ב-23 ביולי 1991) הוא מפתח משחקי וידאו בריטי, שעובד בחברה Mojang Studios, ואחראי על פיתוח המשחק מיינקראפט מאז מרץ 2012.
ראשית חייו

אדמס נולד בשרוסברי, הממלכה המאוחדת ב־23 ביולי 1991. מאוחר יותר, הוא אמר שלמד תכנות בגיל 10 על ידי יצירת בוטים ב-MSN.
קריירה

לאחר שסיים את לימודיו התיכוניים הוא לא התקבל לקולג', ולכן מצא עבודה בחברה קטנה לפיתוח אתרים. לאחר מכן הוא נשכר על מנת לעבוד על יצירת מודים למיינקראפט של חברת CraftBukkit. לאחר שהחברה Mojang Studios רכשה את השליטה על CraftBukkit, אדמס הועבר לעבוד על פיתוח ה-API של מיינקראפט, מה שאיפשר למפתחי הרחבות גישה קלה יותר לקבצים של המשחק. הוא נשכר רשמית על ידי Mojang Studios ב-28 בפברואר 2012, והחל לעבוד על מיינקראפט החל מ-27 במרץ. אדמס עזב את העבודה על מיינקראפט באוקטובר 2015 כדי לעבוד על יישום חדש למשחק, וחזר בפברואר 2017. כיום הוא משמש כמנהל הטכני של המשחק.
חיים אישיים

אדמס נשוי לאלכסנדרה "מיסמרצ'ניה" זייג'ץ' (Aleksandra "MissMarzenia" Zając), מנהלת הפרויקטים ב-Mojang Studios. יש להם בן אחד, שנולד ב-2 באוקטובר 2016. אדמס הוא עיוור צבעים, ויש לו קושי להבדיל בין הצבעים אדום וירוק. ב-21 במרץ 2019, אדמס קיבל אזרחות שוודית.